《题象守坐啸堂》
宋代·孙觌

治国如烹鲜，驭民如牧羊。薰狐芦自焚，投鼠器必伤。

曹侯百世芦，狱市寄全齐。天下本无事，庸人勿扰之。

危机蹈潜弩，恶吏冠虓虎。飞走岂不高，摇足堕网罟。

使君古太邱，妙割无全牛。班春千骑晓，长啸万壑秋。

棠阴日转午，风檐翠交舞。问道舍盖公，诵诗选何武。

渭水占熊罴，万里笞羌夷。试磨南山石，更草中兴碑。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。